# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **P.F.A. Rusu M. Vasile**, cu sediul în com. Mălini, sat Pâraie, nr. 89, jud. Suceava, , înregistrată la APM Suceava cu nr. 2609/21.03.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 8.04.2016, că proiectul ***Balastiera Cornu Luncii*** propus a fi amplasat în com. Cornu Luncii nu se supune evaluării impactului asupra mediului şi **se supune evaluării adecvate,** amplasamentul fiind situat **în situl NATURA 2000 ROSCI 0365-Râul Moldova între Păltinoasa şi Ruşi.**

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

 b) Se propune realizarea următoarelor lucrări:

- Perimetrul Cornu Luncii este situat pe raza comunei Cornu Luncii, în albia râului Moldova, pe ambele maluri, între bornele CSA 101- 99. La 2 km amonte de perimetru se află podul din beton armat de pe DJ 209A.

- Accesul în perimetru se va realiza din DJ 209A, pe un drum comunal și un drum de exploatare amenajat pe malul drept al râului Moldova. Pentru accesul pe malul stâng se va amenaja o traversă temporară, în cadrul căreia se vor pune 5 tuburi din beton, cu Ø 1000 mm, și lungimea 4 m. La debite medii și mari, cât și la finalizarea exploatării agregatelor minerale din perimetru, aceste tuburi vor fi scoase din albie.

- Perimetrul de exploatare are o suprafaţă de 10.000 mp, cu Lmed= 450 m şi lmed= 22 m,

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a) Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor natural protejate de interes comunitar, întrucât proiectul propus intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor natural protejate, conservarea habitatelor natural, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0365-Râul Moldova între Păltinoasa şi Ruşi**;

 b) Obiectivul investiţiei este propus a fi implementat în zonă geografică sensibilă, amplasamentul acestuia fiind situat în **situl NATURA 2000 ROSCI 0365-Râul Moldova între Păltinoasa şi Ruşi**;

 c) Necesitatea stabilirii dacă proiectul propus afectează aria protejată **situl NATURA 2000 ROSCI 0365-Râul Moldova între Păltinoasa şi Ruşi**.

 Studiul de evaluare adecvată va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor natural protejate de interes comunitar.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**